ผมไปเตะบอลมาแล้วฝืนตัวเองแล้วมีอาการจุกแล้วปวดตรงใต้ซี่โครงครับ เป็นมา5วันแล้วครับจะปวดเวลาเดินครับ มันจะปวดมากเวลาเดินยิ่งเดินเยอะยิ่งปวดครับ ผมคิดว่า2-3วันก็หายเลยไปเตะบอลอีกตอนนี้ก็ยังไม่หายเลยครับ
สวัสดีค่ะ อาการปวดใต้ซี่โครงอาจเกิดจาก1.กระดูกอ่อนอักเสบ2.กล้ามเนื้ออักเสบ3.กระเพาะอาหารอักเสบ มักมีคลื่นไส้ จุกแน่นท้องร่วมด้วย4.งูสวัด จะมีตุ่มน้ำบริเวณที่เจ็บหากสัมพันธ์กับการถูกกระแทกและเจ็บเวลาขยับตัวหรือบิดตัว จะนึกถึงกระดูกอ่อนหรือกล้ามเนื้ออักเสบมากที่สุดการดูแลตัวเองเบื้องต้น หลีกเลี่ยงท่าทางที่จะทำให้เจ็บมากขึ้น เช่นการขยับหรือบิดตัวมากๆ งดยกของหนัก รับประทานยาแก้ปวดเช่นพาราเซตามอล ยาแก้อักเสบที่ไม่ใช่สเตียรอยด์ควรไปพบแพทย์เมื่อ ปวดมากขึ้นจนทำกิจวัตรประจำไม่ได้ ปวดเวลาอยู่เฉยๆ มีอาการปวดบวมแดงร้อน หรือมีตุ่มน้ำขึ้น